Diari Oficial de la Generalitat Valenciana


Sumari del DOGV 1753, del 27-03-1992 (1992/824322)

ORDRE de 10 de març de 1992, de la Conselleria de Cultura, Educació i Ciència, per la qual convoca ajudes per a l'adquisició de llibres de text per a alumnes que cursen estudis d'Educació Primària i d'Educació General Bàsica en centres finançats amb fons públics.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/10/(1)/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824322


Data del document
:   10-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de març de 1992, de la Conselleria de Cultura, Educació i Ciència, per la qual convoca ajudes per a l'adquisició de llibres de text per a alumnes que cursen estudis d'Educació Primària i l'Ensenyament General Bàsic en centres finançats amb fons públics.  
Les Corts Valencianes, en Resolució 19/II, de la Comissió d'Educació i Cultura, de 26 de novembre de 1987, subscrita per tots els grups polítics amb representació parlamentària, instaren el Consell a destinar les quantitats necessàries per a aconseguir, entre altres objectius, l'ampliació de la gratuïtat de l?ensenyament als llibres de text.  
A fi d'assolir els esmentats objectius i dins de les disponibilitats pressupostàries de l'any 1992,  
ORDENE:  
Base primera. Estudis que comprén  
Podrà sol·licitar ajudes de llibres de text l'alumnat que pense realitzar durant el curs 92/93 els estudis corresponents a l?Educació Primària i a l?Ensenyament General Bàsic.  
Base segona. Classe i quantia de l'ajuda  
Les ajudes tindran les modalitats següents:  
- Ajuda completa (8.000 PTA) - Mitja ajuda (4.000 PTA)  
Aquestes ajudes es concediran a càrrec del crèdit consignat en la línia de subvenció 408/000/92, en el programa 422.20 de l?exercici econòmic 1992 per un import màxim de -1.254.496.836 de pessetes.  
Base tercera. Requisits sòcio-econòmics Base  
Podrà rebre l'ajuda per a la gratuïtat de llibres de text, l'alumnat la renda familiar del qual siga igual o inferior a 3.220.000 pessetes.  
S'entendrà per renda familiar la suma dels ingressos obtinguts durant l'any 1990 per tots els membres computables de la unitat familiar.  
Base quarta. Criteris de valoració  
A fi de garantir que els membres de las famílies amb menys poder adquisitiu siguen beneficiàries de les ajudes a aquesta convocatòria pública, s'estableix el següent barem per a la valoració de les sol·licituds:  
a) En funció dels ingressos totals anuals nets de la unitat familiar dividits pel nombre de membres que conviuen en el mateix domicili.  
Fins 250.000 PTA: 16 punts  
De 250.001 a 350.000: 12 punts  
De 350.001 a 400.000: 10 punts  
De 400.001 a 450.000: 8 punts  
De 450.001 a 550.000: 6 punts  
De 550.001 a 650.000: 4 punts  
Més de 650.001: 2 punts.  
b) Per cadascun dels fills discapacitats físicament o psíquica: 2 punts.  
c) Per fill de persona soltera o separada: 1 punt.  
d) Per orfandat de pare o mare: 2 punts.  
e) Per orfandat absoluta: 3 punts.  
f) Per condició d'emigrant retornat, dels sol·licitants, pares o tutors: 1 punt.  
g) Per situació de desocupació o atur laboral, sempre que no obtinga prestacions per desocupació: 2 punts.  
h) Circumstàncies sòcio-familiars especials, toxicòmans, alcohòlics, i en règim penitenciari (reclusos): 1 punt.  
i) Alumnat matriculat en centres situats en barris d'acció preferent i/o en centres d'acció educativa singular (CAES) o que estiguen desenvolupant un projecte d'actuació educativa preferent (PAEPs): 2 punts.  
j) Alumnat que tinga la residència habitual en centres d'acollida de menors: 1 punt.  
Base cinquena. Procediment  
Tot aquell alumnat que sol·licite l'ajuda haurà d'emplenar l'imprès oficial.. segons el model que apareix com a annex I d'aquesta ordre acompanyat dels documents següents:  
- La renda anual de la unitat familiar es justificarà mitjançant la còpia de la declaració de l?Impost sobre la Renda de les Persones Físiques dels membres de la unitat familiar, que correspondrà a l?exercici fiscal de l'any 1990.  
Quan el sol·licitant no es trobe obligat a presentar la declaració de la renda, els ingressos familiars es justificaran mitjançant les certificacions que expedirà l?organisme corresponent (empresa, institució, INEM) o, si no n'hi ha, mitjançant una declaració jurada del cap de família o tutor.  
- El nombre de membres de la unitat familiar es justificarà mitjançant la fotocòpia del llibre de família i, si escau, el certificat municipal de convivència dels ascendents dels pares.  
Els terminis de presentació de sol·licituds en la secretaria del centre on es troben matriculats seran els següents:  
a) Fins al 30 d'abril l'alumnat matriculat i que pense continuar estant-ho en centres finançats amb fons públics.  
El consell escolar del centre, en reunió extraordinària, comprovarà la veracitat i l?exactitud de les dades aportades en les sol·licituds, mitjançant la comparació amb la documentació acreditativa pertinent, i el director del centre i president del consell escolar, o persona autoritzada, es presentarà als serveis territorials de Cultura i Educació corresponent (Unitat de Beques) abans del 15 de maig per a lliurar l'acta de la sessió i de la relació de peticionaris acompanyada de les sol·licituds presentades. Els models d'acta i de relació s'adjunten com a annex II a aquesta Ordre.  
b) Fins al 21 de juny, l'alumnat que haja sol·licitat plaça en un centre finançat amb fons públics i que aquest curs no es trobe matriculat en cap d'aquells. Presentarà la petició en el centre on finalment es matricule. El consell escolar receptor procedirà d?acord amb el que estableix l'apartat a) i, abans del dia 24 de juny, el director del centre, o persona autoritzada, es presentarà als serveis territorials de Cultura i Educació corresponent (Unitat de Beques) per a lliurar l'acta de la sessió i la relació de peticionaris acompanyada de les sol·licituds referides a aquest alumnat.  
Base sisena. Situacions especials  
Els centres d'acció educativa singular (CAES) o projectes d'actuació educativa preferent (PAEP), i també els que es troben en alguna situació especial que, a judici de la Direcció General de Centres i Promoció Educativa, puga ser igualment considerada, podran sol·licitar un procediment extraordinari de pagament de les ajudes, en imprès oficial, d'acord amb el model que els serà facilitat per l?esmentada direcció general.  
Base setena. Resolució de la convocatòria  
El Director General de Centres i Promoció Educativa, per delegació del conseller, resoldrà provisionalment aquesta convocatòria d'ajudes a la gratuïtat de llibres de text. Aquesta resolució provisional serà exposada en els taulers d'anuncis de cada centre i contra aquesta podran interposar-se reclamacions en el termini de vuit dies naturals a partir de l?endemà de l?exposició.  
Base vuitena  
Una vegada resoltes les reclamacions, el Director General de Centres i Promoció Educativa, dictarà la resolució definitiva per delegació del conseller, que serà exposada en els mateixos llocs que la provisional. Contra aquesta podrà interposar-se recurs de reposició en el termini d'un mes des de l?exposició d'aquesta.  
Base novena  
La comprovació de la falsedat de les dades serà causa d'anul·lació de l'ajuda concedida, sense perjudici de les responsabilitats que puguen ser exigides. Així mateix, ningú no podrà ser beneficiari de més d'una ajuda atorgada per les administracions públiques pel mateix concepte.,  
DISPOSICIONS FINALS  
Primera  
Delege en el Director General de Centres i Promoció Educativa la facultat de concedir aquestes ajudes i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
Valencia, 10 de març de 1992.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI